ai4bharat/Pralekha huggingface dataset:
மத்திய அமைச்சரவை
16வது மக்களவையை கலைக்க மத்திய அமைச்சரவை ஒப்புதல்
பிரதமர் திரு. நரேந்திர மோடியின் தலைமையில் கூடிய மத்திய அமைச்சரவை, 18.05.2014 அன்று நிறுவப்பட்ட 16வது மக்களவையைக் கலைப்பதற்கு குடியரசுத் தலைவருக்கு ஆலோசனை வழங்கும் தீர்மானத்திற்கு தனது ஒப்புதலை இன்று வழங்கியது.
பின்னணி:
மக்களவை, அதற்கு முன்பாகக் கலைக்கப்படவில்லையெனில், அதன் முதல் கூட்டம் நடைபெற்ற தேதியிலிருந்து ஐந்து ஆண்டுகளுக்கு தொடர்ந்து நீடிக்கும் என அரசமைப்புச் சட்டத்தின் பிரிவு 83 வரையறுத்துள்ளது. 16வது மக்களவையின் முதல் கூட்டம் ஜூன் 4, 2014 அன்று நடைபெற்றது. அன்று மக்களவை உறுப்பினர்கள் பதவிப் பிரமாணம் செய்து வைக்கப்பட்டனர். எனவே, ஜூன் 3, 2019க்கு முன்பாக குடியரசுத் தலைவர் கலைக்காதவரை நடப்பு மக்களவையின் காலம் அன்று வரை நீடிக்கிறது.
முதல் மக்களவையில் இருந்து 15வது மக்களவைக்கான தேர்தல்களின் இறுதி நாட்கள், மக்களவை அமைக்கப்பட்ட நாட்கள், முதல் கூட்டம் நடைபெற்ற நாட்கள், மக்களவையின் காலம் இறுதியாகும் நாட்கள், கலைக்கப்பட்ட நாட்கள் ஆகியவை குறித்த அறிக்கை இத்துடன் இணைக்கப்பட்டுள்ளது.
தேர்தல் நடைபெற்ற நாட்கள், மக்களவை அமைக்கப்பட்ட நாள், முதல் கூட்டம் நடைபெற்ற நாள், இறுதி நாள் மற்றும் கலைக்கப்பட்ட நாட்களின் விவரங்கள்
|
|
(முதல் மக்களவையிலிருந்து 15வது மக்களவை வரை
|
|
தேர்தல் நடைபெற்ற இறுதி நாள்
|
|
மக்களவை அமைக்கப்பட்ட நாள்
|
|
முதல் கூட்டம் நடைபெற்ற நாள்
|
|
அரசமைப்புச் சட்டப் பிரிவு 83இன் கீழ் மக்களவையின் இறுதி நாள்
|
|
கலைக்கப்பட்ட நாள்
|
|
1
|
|
2
|
|
3
|
|
4
|
|
5
|
|
6
|
|
முதல் மக்களவை
|
|
21.02.1952
|
|
02.04.1952
|
|
13.05.1952
|
|
12.05.1957
|
|
04.04.1957
|
|
இரண்டாவது மக்களவை
|
|
15.03.1957
|
|
05.04.1957
|
|
10.05.1957
|
|
09.05.1962
|
|
31.03.1962
|
|
மூன்றாவது மக்களவை
|
|
25.02.1962
|
|
02.04.1962
|
|
16.04.1962
|
|
15.04.1967
|
|
03.03.1967
|
|
நான்காவது மக்களவை
|
|
21.02.1967
|
|
04.03.1967
|
|
16.03.1967
|
|
15.03.1972
|
|27.12.1970
|
|
ஐந்தாவது மக்களவை
|
|
10.03.1971
|
|
15.03.1971
|
|
19.03.1971
|
|
18.03.1977
|
|18.01.1977
|
|
ஆறாவது மக்களவை
|
|
20.03.1977
|
|
23.03.1977
|
|
25.03.1977
|
|
24.03.1982
|
|22.08.1979
|
|
ஏழாவது மக்களவை
|
|
06.01.1980
|
|
10.01.1980
|
|
21.01.1980
|
|
20.01.1985
|
|
31.12.1984
|
|
எட்டாவது மக்களவை
|
|
28.12.1984
|
|
31.12.1984
|
|
15.01.1985
|
|
14.01.1990
|
|
27.11.1989
|
|
ஒன்பதாவது மக்களவை
|
|
26.11.1989
|
|
02.12.1989
|
|
18.12.1989
|
|
17.12.1994
|
|13.03.1991
|
|
பத்தாவது மக்களவை
|
|
15.06.1991
|
|
20.06.1991
|
|
09.07.1991
|
|
08.07.1996
|
|
10.05.1996
|
|
பதினோராவது மக்களவை
|
|
07.05.1996
|
|
15.05.1996
|
|
22.05.1996
|
|
21.05.2001
|
|04.12.1997
|
|
பன்னிரண்டாவது மக்களவை
|
|
07.03.1998
|
|
10.03.1998
|
|
23.03.1998
|
|
22.03.2003
|
|26.04.1999
|
|
பதிமூன்றாவது மக்களவை
|
|
04.10.1999
|
|
10.10.1999
|
|
20.10.1999
|
|
19.10.2004
|
|06.02.1904
|
|
பதினான்காவது மக்களவை
|
|
10.05.2004
|
|
17.05.2004
|
|
02.06.2004
|
|
01.06.2009
|
|
18.05.2009
|
|
பதினைந்தாவது மக்களவை
|
|
13.05.2009
|
|
18.05.2009
|
|
01.06.2009
|
|
31.05.2014
|
|
18.05.2014
|
|
பதினாறாவது மக்களவை
|
|
12.05.2014
|
|
18.05.2014
|
|
04.06.2014
|
|
03.06.2019
|
|
|
|
பதினேழாவது மக்களவை
|
|
19.05.2019
|
|
|
|
|
|
|
|1. இடைக்கால தேர்தல்கள் நடைபெற்றன. தேர்தல் நடைபெறும் முன்பாகவே மக்களவை கலைக்கப்பட்டது.
2. இரண்டாம் வரிசையில் உள்ள இறுதி நாட்கள் தேர்தல் ஆணையத்தின் அறிக்கையின் அடிப்படையிலானவை.
பிரதமர் அலுவலகம்
பண்டிட் மதன்மோகன் மாளவியா-வின் பிறந்தநாளை ஒட்டி பிரதமர் மரியாதை
பண்டிட் மதன்மோகன் மாளவியா-வின் பிறந்த நாளை முன்னிட்டு, அவருக்கு பிரதமர் திரு. நரேந்திர மோடி புகழஞ்சலி செலுத்தினார்.
மிகச் சிறந்த தத்துவ ஞானியான மதன்மோகன் மாளவியாவின் பிறந்த நாளை ஒட்டி அவரது நினைவை போற்ற வெண்டும் என்றும் பிரதமர் தெரிவித்துள்ளார். சுதந்திரப் போராட்டத்திற்கும், கல்வி வளர்ச்சிக்கும் அவர் ஆற்றிய தொண்டுகள் அளப்பரியது என்றும் பிரதமர் புகழாரம் சூட்டியுள்ளார்.
தொழிலாளர் மற்றும் வேலைவாய்ப்பு அமைச்சகம்
இஎஸ்ஐசி-யின் ‘அடல் பீமித் வியாகிதி கல்யாண் திட்டத்தின்’ கீழ் ஆன்லைனில் விண்ணப்பிக்கலாம்
இஎஸ்ஐசி நிறுவனம் கடந்த ஆகஸ்ட் 20ம் தேதி நடத்திய கூட்டத்தில், வேலை இழந்த தொழிலாளர்களுக்கு நிவாரணம் அளிக்கும் ‘அடல் பீமித் வியாகிதி கல்யாண் திட்டம்’ 01.07.2020 முதல் 30.06.2021ம் தேதி வரை நீட்டிக்கப்பட்டது. இத்திட்டத்தின் கீழ் வழங்கப்படும் நிவாரணத்தை, தினசரி சராசரி வருவாய் 25% லிருந்து 50% சதவீதமாக உயர்த்தவும் முடிவு செய்யப்பட்டது. கொவிட் -19 பெருந் தொற்று காலத்தில் வேலையிழந்த தொழிலாளர்களுக்கு நிவாரணம் வழங்குவதற்கான, தகுதி காலத்தை 24.03.2020 லிருந்து 31.12.2020 வரை தளர்த்தவும் முடிவு செய்யப்பட்டது.
நிபந்தனைகள் தளர்த்தப்பட்டுள்ள நிலையில், இத்திட்டத்தின் கீழ் மனு செய்வதற்காக, பயனாளிகள் பல சிரமங்களை சந்திப்பது கண்டறியப்பட்டது. இதனால், ‘அடல் பீமித் வியாகிதி கல்யாண் திட்டத்தின்’ பயனாளிகள், ஆன்லைன் மூலம் மனுக்களையும், தேவையான ஆவணங்களையும் எளிதாக தாக்கல் செய்ய வசதி செய்யப்பட்டுள்ளது. ஆன்லைன் மனுத்தாக்கலின்போது ஆதார், வங்கி விவரங்களை பதிவேற்றம் செய்யாவிட்டாலும், மனுதாரர் ஆன்லைன் மனுவை பிரின்ட் எடுத்து கையெழுத்திட்டு, தேவையான ஆவணங்களை இணைத்து சமர்ப்பிக்கலாம். மனுக்கள் மூலம் நிவாரணம் கோருவதற்கான நிபந்தனைகளும் வழங்கப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1671209
----
(Visitor Counter : 177
சமூக நிதி மற்றும் அதிகாரமளித்தல் அமைச்சகம்
மத்திய அரசு நிதியுதவி பெறும் திட்டங்கள்
மக்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த சமுக நீதி மற்றும் அதிகாரமளித்தல் இணை அமைச்சர் திரு. ஏ .நாரயணசாமி கீழ்காணும் தகவல்களை வழங்கினார்.
சமூக நீதி மற்றும் அதிகாரமளித்தல் துறையால் செயல்படுத்தப்பட்டு வரும் பட்டியல் பிரிவினர் மற்றும் இதர பிற்படுத்தப்பட்ட வகுப்பினரின் நலனுக்கான மத்திய நிதியுதவித் திட்டங்களின் விவரங்கள், கடந்த மூன்று ஆண்டுகளில் ஒதுக்கப்பட்ட நிதி மற்றும் திட்டங்களின் செலவுகள் ஆகியவற்றை கீழ்காணும் இணைப்பில் காணலாம்.
திட்டங்களை வெற்றிகரமாகச் செயல்படுத்த, மாவட்ட அதிகாரிகளின் கட்டாய வருடாந்திர ஆய்வுகள், மாநில அளவிலான மானியக் குழுவின் முன்மொழிவுகளை ஆய்வு செய்தல், தணிக்கை செய்யப்பட்ட கணக்கு அறிக்கை மற்றும் பயன்பாட்டுச் சான்றிதழை கட்டாயமாக சமர்ப்பித்தல் போன்ற நடவடிக்கைகளை சமூக நீதி மற்றும் அதிகாரமளித்தல் துறை மேற்கொள்கிறது.
தேசிய அளவிலும், மாநில அளவிலும், மாவட்ட அளவிலும் கூட்டங்களை நடத்துவதன் மூலம் அவ்வப்போது ஆய்வு மேற்கொள்ளப்படுகிறது. திட்டங்களைச் செயல்படுத்துவதை மூன்றாம் நபர் மதிப்பீட்டு ஆய்வுகள் மூலம், துறை அவ்வப்போது மதிப்பாய்வு செய்கிறது. விரும்பிய நோக்கங்களை இந்தத் திட்டங்கள் அடைவதாக ஆய்வுகள் கண்டறிந்து, இவற்றை தொடர பரிந்துரைகளை வழங்கியுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806156
ஜல்சக்தி அமைச்சகம்
ஜல்ஜீவன் திட்டத்தின் கீழ் கேரளாவில் இந்த நிதியாண்டில் 30 இலட்சம் புதிய குடிநீர் இணைப்புகள்: செயல்திட்டம் வெளியீடு
கேரளாவில் ஜல்ஜீவன் திட்டத்தின் கீழ், இந்த நிதியாண்டில் அமல்படுத்தவுள்ள செயல்திட்டத்தை, காணொலிக் காட்சி மூலம் தேசியக் குழுவிடம், கேரள மாநில அதிகாரிகள் தாக்கல் செய்தனர்.
கேரளாவில் 67.15 இலட்சம் கிராமப்புற வீடுகள் உள்ளன. இவற்றில் 21.55 இலட்சம் வீடுகளில் குடிநீர்க் குழாய் இணைப்புகள் உள்ளன. 2020-21ஆம் நிதியாண்டில் சுமார் 4 இலட்சம் குடிநீர்க் குழாய் இணைப்புகள் வழங்கப்பட்டன. 2021-22ஆம் நிதியாண்டில் 30 இலட்சம் புதிய குடிநீர்க் குழாய் இணைப்புகளை வழங்க கேரளா திட்டமிட்டுள்ளது. ஒவ்வொரு வீட்டுக்கும் குடிநீர்க் குழாய் வழங்கும் இலக்கை 2024ஆம் ஆண்டுக்குள் அடைய கேரளா திட்டமிட்டுள்ளது. தண்ணீரின் தரம் குறைவாக இருக்கும் குடியிருப்புப் பகுதிகளில், இந்தாண்டு ஜூன் மாதத்துக்குள் குடிநீர்க் குழாய் இணைப்பு அல்லது சமுதாயத் தண்ணீர் சுத்திகரிப்பு ஆலைகள் மூலம் குடிநீர் வழங்க கேரளா திட்டமிட்டுள்ளது.
2024ஆம் ஆண்டுக்குள், ஒவ்வொரு கிராம வீடுகளுக்கும், குடிநீர்க் குழாய் இணைப்பு வழங்குவது தான் ஜல்ஜீவன் திட்டத்தின் நோக்கம். இத்திட்டம் கடந்த 2019ஆம் ஆண்டு ஆகஸ்ட் மாதம் அறிவிக்கப்பட்டது தொடங்கி கிராமங்களில் 4.17 கோடி குழாய் இணைப்புகள் வழங்கப்பட்டுள்ளன.
கேரள அரசு தாக்கல் செய்த திட்டத்தை, தேசியக் குழு ஆராய்ந்து, திட்டம் குறித்த ஆலோசனைகளை வழங்கியது. ஜல்ஜீவன் திட்டப் பணிகளை, விரைவாக அமல்படுத்த ஒருங்கிணைந்த முயற்சிகளை மேற்கொள்ளும்படி கேரள அரசை தேசியக் குழு அறிவுறுத்தியது.
2021-22-ஆம் நிதியாண்டில் ஜல்ஜீவன் திட்டத்துக்காக, ரூ.50ஆயிரம் கோடியை மத்திய அரசு ஒதுக்கீடு செய்துள்ளது. இத்திட்டத்துக்காக, மேலும், ரூ.26,940 கோடி, 15வது நிதி ஆணையத்தில் மானியமாக உள்ளது. மாநிலங்களின் பங்களிப்புடன், இந்த நிதியாண்டில் கிராமங்களில் உள்ள வீடுகளுக்கு குடிநீர்க் குழாய் இணைப்பு வழங்க ரூ.1 இலட்சம் கோடிக்கு மேல் முதலீடு செய்யத் திட்டமிடப்பட்டுள்ளது. இந்த மிகப் பெரிய முதலீடு கிராமங்களில் வேலைவாய்ப்புகளை உருவாக்கும், கிராமப் பொருளாதாரத்தை ஊக்குவிக்கும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1716766
பிரதமர் அலுவலகம்
தஜிந்தர் பால் சிங் தூரின் சிறப்பான செயல்பாட்டை பிரதமர் பாராட்டினார்
ஆடவர் குண்டு எறிதலில் தங்கம் வென்றார் தஜிந்தர்
ஹாங்சோவில் நடைபெற்ற ஆசிய விளையாட்டுப் போட்டிகளில் ஆடவர் குண்டு எறிதலில் தங்கம் வென்ற தஜிந்தர் பால் சிங் தூருக்கு பிரதமர் திரு. நரேந்திர மோடி வாழ்த்து தெரிவித்தார்.
இது குறித்து சமூக வலைதள எக்ஸ் பதிவில் கூறியிருப்பதாவது:
"அற்புதம் @Tajinder_Singh3.
ஆசிய விளையாட்டுப் போட்டியில் குண்டு எறிதல் போட்டியில் தொடர்ந்து தங்கப் பதக்கம் வென்றதற்கு வாழ்த்துகள். அவரது செயல்பாடு மிகச்சிறப்பானது. நம் அனைவரையும் வியக்க வைக்கிறது. இனிவரும் முயற்சிகளுக்கு வாழ்த்துகள்"
பிரதமர் அலுவலகம்
பிரதமர் நாட்டு மக்களுக்கு ஆற்றிய உரையின் தமிழாக்கம்
எனதருமை நாட்டு மக்களே,
உங்கள் அனைவருக்கும் கிறிஸ்துமஸ் நல்வாழ்த்துக்கள்! நாம் இந்தாண்டின் கடைசி வாரத்தில் இருக்கிறோம். 2022 விரைவில் பிறக்கப் போகிறது. 2022-ஐ வரவேற்க நீங்கள் அனைவரும் ஆயத்தமாகிக் கொண்டிருக்கிறீர்கள். உற்சாகம் மற்றும் கொண்டாட்டங்களுடன் கவனமாக இருக்க வேண்டிய நேரமிது.
உருமாறிய கொவிட் தொற்றான ஓமிக்ரான் உலகின் பல்வேறு நாடுகளிலும் பரவி வருகிறது. இந்தியாவிலும் ஏராளமானோர் ஓமிக்ரான் தொற்றால் பாதிக்கப்பட்டிருப்பது தெரிய வந்துள்ளது. எனினும் நீங்கள் யாரும் பதற்றமடைய வேண்டாம் என கேட்டுக் கொள்கிறேன். அதே நேரத்தில் கவனமாகவும், விழிப்புடனும் இருக்க வேண்டும். முகக்கவசம் அணிவதையும், கைகளை கிருமிநாசினி கொண்டு அடிக்கடி சுத்தப்படுத்துவதையும் நாம் மறக்கக் கூடாது.
வைரஸ் உருமாறிக் கொண்டிருக்கும் வேளையில், சவால்களை எதிர்கொள்வதற்கான நமது வலிமை மற்றும் நம்பிக்கையும் பன்மடங்கு அதிகரிக்கிறது. நமது கண்டுபிடிப்பு உணர்வும் அதிகரித்து வருகிறது. நான் நாடு முழுவதும் தற்போது 18 லட்சம் தனிமைப்படுத்தப்பட்ட படுக்கை வசதிகள், ஆக்ஸிஜன் வசதியுடன் கூடிய 5 லட்சம் படுக்கைகள், தீவிர சிகிச்சைப் பிரிவுகள் 1.40 லட்சம் படுக்கைகள் தயாராக உள்ளன. தீவிர சிகிச்சைப் பிரிவு மற்றும், தீவிர சிகிச்சை அல்லாத படுக்கைகளையும் சேர்த்தால் குழந்தைகளுக்காக மட்டும் 90,000 படுக்கைகள் பிரத்யேகமாக தயாராக உள்ளன. நாட்டில் தற்போது 3,000 பிஎஸ்ஏ ஆக்ஸிஜன் உற்பத்தி ஆலைகள் செயல்பாட்டில் உள்ளன. நாடு முழுவதும் சுமார் 4 லட்சம் ஆக்ஸிஜன் சிலிண்டர்கள் விநியோகிக்கப்பட்டுள்ளன. அத்தியாவசிய மருந்துகளை சேமித்து வைக்க தேவையான உதவிகள் மாநில அரசுகளுக்கு வழங்கப்பட்டு வருகிறது. தொற்று பரிசோதனை கருவிகள் வழங்கப்பட்டுள்ளது.
நண்பர்களே,
நாட்டில் தற்போது 15 முதல் 18 வயது வரையிலான சிறார்களுக்கு தடுப்பூசி செலுத்தப்படுகிறது. இது ஜனவரி 3, 2022 திங்கட்கிழமை அன்று தொடங்கப்பட உள்ளது. இந்த முடிவு கொரோனாவுக்கு எதிரான நாட்டின் போராட்டத்திற்கு வலிமை சேர்ப்பதோடு மட்டுமின்றி பள்ளி, கல்லூரிகளுக்கு செல்லும் நமது குழந்தைகள் மற்றும் பெற்றோர்களின் கவலையையும் போக்கும்.
நண்பர்களே,
இந்தப் போராட்டத்தில் சுகாதார மற்றும் முன்கள பணியாளர்கள் பெரும் பங்கு வகிப்பதை நாம் அனைவரும் அறிவோம். இவர்கள் தங்களது பெரும்பாலான நேரத்தை இப்போதும் கொரோனா நோயாளிகளுடனேயே கழித்து வருகின்றனர். எனவே முன்னெச்சரிக்கை கருதி, சுகாதார மற்றும் முன்கள பணியாளர்களுக்கு ‘முன்னெச்சரிக்கை தடவை’ தடுப்பூசி செலுத்தப்பட உள்ளது. இந்தத் திட்டம் ஜனவரி 10, 2022 அன்று தொடங்கும்.
நண்பர்களே,
வதந்திகளை பரப்பி, குழப்பம் மற்றும் அச்சத்தை ஏற்படுத்த மேற்கொள்ளப்படும் முயற்சிகளை தவிர்க்குமாறு நான் உங்களை கேட்டுக் கொள்ள விரும்புகிறேன். நாம் அனைவரும் இணைந்து உலகின் மிகப் பெரிய தடுப்பூசி இயக்கத்தை மேற்கொண்டு வருகிறோம். வருங்காலத்தில் இதனை மேலும் விரைவுபடுத்தி விரிவுபடுத்த இருக்கிறோம். நம் அனைவரின் முயற்சிகளும் கொரோனாவுக்கு எதிரான நாட்டின் போராட்டத்திற்கு வலு சேர்க்கும்.
உங்கள் அனைவருக்கும் நன்றிகள் பல
வடகிழக்குப் பகுதி வளர்ச்சி அமைச்சகம்
சர்வதேச மகளிர் தினத்தையொட்டி, ‘வடகிழக்கு மகளிர் சக்தி’ நிகழ்ச்சிக்கு வடகிழக்கு பிராந்திய மேம்பாட்டு அமைச்சகம் ஏற்பாடு
மார்ச் 8-ம் தேதியான இன்று ‘சர்வதேச மகளிர் தினம்’ நாடு முழுவதும் கொண்டாடப்படுகிறது. இந்தியாவின் 75 ஆண்டுகால சுதந்திரத்தை நினைவுகூரும் விடுதலையின் அமிர்தப் பெருவிழாவின் ஒரு பகுதியாக, சர்வதேச மகளிர் தினத்தை சமூக ஊடகங்கள் மற்றும் நேரடி செயல்பாடுகளின் மூலம் வடகிழக்கு பிராந்திய மேம்பாட்டு அமைச்சகம் உற்சாகத்துடன் கொண்டாடியது.
வடகிழக்கு பிராந்திய மேம்பாட்டு அமைச்சகம், வடகிழக்குக் குழு மற்றும் வடகிழக்குப் பகுதி சமூக வள மேலாண்மை சங்கம் உள்ளிட்ட நிறுவனங்களைச் சேர்ந்த மகளிர் பணியாளர்களின் வாழ்த்துச் சுவரொட்டி மற்றும் வாசகங்களுடன் பிரச்சாரம் தொடங்கியது. வடகிழக்குப் பிராந்திய மேம்பாட்டு அமைச்சகக் குழு மற்றும் இந்திய அரசின் பல்வேறு துறைகளும் புது தில்லி விக்யான் பவனில் ஏற்பாடு செய்யப்பட்ட கையெழுத்துப் பிரச்சாரத்தில் பங்கேற்றன.
இன்றைய மகளிர் தினக் கொண்டாட்டத்தின் முக்கிய சிறப்பம்சமாக வடகிழக்குப் பிராந்திய மேம்பாட்டு அமைச்சகம், வடகிழக்குக் குழு, வடகிழக்குப் பகுதி சமூக வள மேலாண்மை சங்கம் மற்றும் இணைத் துறைகளின் அதிகாரிகளை உள்ளடக்கிய ‘காணொலி நகர சபைக்’ கூட்டம் நடைபெற்றது. வடகிழக்குக் குழுச் செயலாளர் திரு கே மோசஸ் சாலை நிறைவுரையை வழங்கினார். வடகிழக்குப் பிராந்தியத்தின் வளர்ச்சியை நோக்கிய பெண் குழுக்களின் முயற்சிகள் மற்றும் சாதனைகள் கூட்டத்தில் பாராட்டுப் பெற்றன.
வடகிழக்கு பிராந்திய மேம்பாட்டு அமைச்சகத்தின் சமூக ஊடகப் பக்கங்களில் ‘வடகிழக்கின் பெண்கள் சக்திக்கு நன்றி’ என்ற கருப்பொருளுடன் சமூக ஊடகப் பிரச்சாரம் மேற்கொள்ளப்பட்டது. வடகிழக்குப் பிராந்தியத்தில் உள்ள நமது பெண்கள் சக்தியின் மாபெரும் சாதனைகளைப் பிரச்சாரம் கொண்டாடியது.
மகளிர் தினத்திற்கான பிரச்சாரம் மார்ச் 4 அன்று அமைச்சர் திரு ஜி கிஷன் ரெட்டியால் வடகிழக்குப் பிராந்திய மேம்பாட்டு அமைச்சகத்தின் சமூக ஊடக தளங்களில் அதிகாரப்பூர்வமாகத் தொடங்கப்பட்டது. மகளிர் தினத்தன்று இணை அமைச்சர் திரு பி எல் வெர்மா வாழ்த்துச் செய்தி வெளியிட்டிருந்தார். அமைச்சகத்தின் அதிகாரிகளுக்கான வாசகம் எழுதும் போட்டியும் நடத்தப்பட்டது.
மேலும் தகவல்களுக்கு கீழே உள்ள இணைப்புகளைப் பார்க்கவும்:
https://fb.watch/bCGP78Y5e7/
https://fb.watch/bCGQpPBo7Q/
https://fb.watch/bCGRG_HxYM/
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1803951
PIB Headquarters
2028 ஒலிம்பிக்கில் இந்தியா அதிக பதக்கங்களை வெல்வதற்கு மத்திய அரசு நடவடிக்கை
2028 ஒலிம்பிக்கில் இந்தியா அதிக பதக்கங்களை வெல்வதற்கு மத்திய அரசு பல்வேறு நடவடிக்கைகளை மேற்கொண்டு வருவதாக மத்திய இளைஞர் நலன் & விளையாட்டு  மற்றும் சிறுபான்மையினர் நலத்துறை இணையமைச்சர் திரு.கிரண் ரிஜிஜூ தெரிவித்துள்ளார்.
சென்னை, ஸ்ரீ ராமச்சந்திரா உயர்கல்வி மற்றும் ஆராய்ச்சி மையத்தில் அமைக்கப்பட்டுள்ள விளையாட்டு அறிவியலுக்கான என்.பி.வி.ராமசாமி உடையார் ஹாக்கி மையத்தை இன்று  திரு.கிரண் ரிஜிஜூ தொடங்கி வைத்தார்.
நிகழ்ச்சியில் பேசிய அமைச்சர், உலகில் ஒலிம்பிக் விளையாட்டை விட வண்ணமயமான நிகழ்ச்சி வேறு எதுவும் இருக்க முடியாது என்றார். ஒரு நாட்டிற்கு விளையாட்டை தவிர பெருமை தேடித் தருவது வேறு எதுவாகவும் இருக்க முடியாது என்றும் அவர் குறிப்பிட்டார். இந்தியாவில் ஒலிம்பிக் சாம்பியன்களை அதிக அளவில் உருவாக்க இந்த அரசு முயற்சித்து வருவதாக கூறிய அவர், இதற்காக ஒலிம்பிக் நடவடிக்கை குழு ஒன்றை பிரதமர் அமைத்துள்ளதாக தெரிவித்தார். விளையாட்டு கலாச்சாரத்தை ஏற்படுத்த, வெளிப்படைத்தன்மையை கடைப்பிடித்தல், அனைத்து தரப்பினருக்கும் சமவாய்ப்பு அளித்தல் உள்ளிட்ட பல்வேறு நடவடிக்கைகளை அரசு மேற்கொண்டு வருவதாகவும் அமைச்சர் குறிப்பிட்டார்.
விளையாட்டுத் துறையை மேம்படுத்த நிதியுதவி அளிப்பது தவிர்க்க முடியாதது என்றும் அவர் கூறினார். முன்பு சர்வதேச போட்டிகளில் பதக்கம் வெல்லும் இந்திய வீரர்களுக்கு அரசு அறிவிக்கும் பரிசுத் தொகை கால தாமதமாக கிடைத்து வந்ததை சுட்டிக்காட்டிய அவர், இதனை தவிர்க்க சம்பந்தப்பட்ட விளையாட்டு வீரர்கள் பதக்கம் வென்று இந்தியாவில் வந்து இறங்குவதற்கு முன்பாகவே அவர்களுக்கான பரிசுத் தொகை அறிவிக்கப்பட்டு, அவர்கள் இந்தியா வந்து இறங்கியவுடன் அதற்கான காசோலை கிடைப்பதை உறுதி செய்ய அரசு முடிவு செய்துள்ளது என்றார்.
2028 ஒலிம்பிக் பதக்க பட்டியலில் முதல் 10 இடங்களில் இந்தியா இடம் பிடிக்க செய்வதே நமது இலக்கு என்றார். இதற்கான ஆரம்பகட்ட பணிகளை அரசு இப்போதே தொடங்கி விட்டதாகவும் அவர் தெரிவித்தார்.
இந்திய விளையாட்டு வீரர்களுக்கு தேவையான உணவு, பயணச் செலவு மற்றும் தொழில்நுட்ப உதவிகள் அனைத்தையும் மத்திய அரசு வழங்கி வருவதாகவும் அவர் கூறினார்.
இந்த விளையாட்டுத் துறையை அடுத்தகட்டத்திற்கு அழைத்துச் செல்ல ஏதுவாக, மத்திய அரசின் புதிய கல்விக் கொள்கையை விளையாட்டு ஒரு முக்கிய பாடமாக சேர்க்கப்பட்டுள்ளதாக அவர் தெரிவித்தார். இது மத்திய அரசின் நிலைப்பாட்டில் மேற்கொள்ளப்பட்ட பெரும் மாற்றம் என்று குறிப்பிட்ட அமைச்சர் திரு.கிரண் ரிஜிஜூ இந்த நடவடிக்கை விளையாட்டுத் துறையை நம் நாட்டின் கல்வி முறையில் முக்கிய இடம் பெற செய்யும் என்றும் தெரிவித்தார்.
முன்னதாக விழாவில் பங்கேற்ற ஒலிம்பிக் ஹாக்கி வீரர்கள், மாணவர்கள் மற்றும் பயிற்சியாளர்களுடன் கலந்துரையாடிய மத்திய அமைச்சர், ஸ்ரீ ராமச்சந்திரா உயர்கல்வி மற்றும் ஆராய்ச்சி நிறுவனத்தில் விளையாட்டுத் துறைக்காக ஏற்படுத்தப்பட்டுள்ள பல்வேறு வசதிகளை பார்வையிட்டார்.
வணிகம் மற்றும் தொழில்துறை அமைச்சகம்
சுங்கக் கட்டணம் செலுத்துவதற்கு விண்ணப்பிக்கும் காலவரம்பு மாற்றியமைப்பு
2017 டிசம்பர் 12-ம் தேதி வெளியிடப்பட்ட வர்த்தக நோட்டீஸ் எண். 02/ 2017ன் படி, 1975-ன் சுங்கக் கட்டணம் மற்றும் ஆன்டி –டம்பிங்க்  விதிமுறையின் கீழ், மத்திய வர்த்தகம் மற்றும் தொழில்துறை அமைச்சகத்தின், வர்த்தக தீர்வுகளுக்கான தலைமை இயக்ககம், இதற்கான கால வரம்பையும், நடைமுறையையும் வகுத்துள்ளது. அந்த நோட்டீசில் குறிப்பிடப்பட்டுள்ள இ, ஆன்டி – டம்பிங் நடவடிக்கை மற்றும் எஸ்எஸ்ஆர் விண்ணப்பம் தாக்கல் செய்வதற்கு கால வரம்பு முடிவதற்கு குறைந்த பட்சம் 270 நாட்கள் என நிர்ணயிக்கப்பட்டுள்ள கால வரம்பை நியாயமான தாமதக் காரணம் இருந்தால் 240 நாட்கள் வரை தளர்த்தப்படலாம்.
எஸ்எஸ்ஆர் விண்ணப்பம் தாக்கல் செய்வதற்கான காலக்கெடு, நடவடிக்கை காலாவதி ஆவதற்கு 270 நாட்களுக்கு முன்பாகவோ அல்லது 240 நாட்ளுக்கு முன்பாகவோ, தாமதத்துக்கான நியாயமான காரணம் இருப்பின், அதனை ஏற்றுக்கொள்வதில் நியாயம் உள்ளது எனக் கருதப்படுகிறது. இதன் மூலம், செயல்பாடு முடிவதற்கு முன்பாக, எஸ்எஸ்ஆர் விண்ணப்பம் தாக்கல் செய்ய முடியும். இருப்பினும், உள்நாட்டு தொழில் துறையினரிடமிருந்து இது தொடர்பாக அடிக்கடி வேண்டுகோள்கள் வருவது வாடிக்கையாக இருந்து வருகிறது. சில தவிர்க்க முடியாத சூழலில், குறைந்தபட்சம் 240 நாட்கள் என்ற காலவரம்பைப் பின்பற்ற இயலவில்லை என்று அவர்கள் கூறுகின்றனர்.
தொழில் துறையினரின் இந்தக் குறைபாட்டுக்கு தீர்வு காணும் வகையில், ஏப்ரல் 20-ம் தேதி ,வர்த்தக நோட்டீஸ்  பிறப்பிக்கப்பட்டுள்ளது. இதில், காலவரம்பை 180 நாள் வரை தளர்த்தி உத்தரவிடப்பட்டுள்ளது. 270 நாள் என்ற கால அவகாசத்தைக் கடைப்பிடிப்பதில் உள்நாட்டு தொழில் துறையினர் எதிர் கொள்ளும் உண்மையான சிரமத்தைக் கருத்தில் கொண்டு, எஸ்எஸ்ஆர் விண்ணப்பம் தாக்கல் செய்வதற்கு இந்தத் தளர்வு செய்யப்பட்டுள்ளது. சில விதிவிலக்கான நிகழ்வுகளில், இந்தக் காலவரம்பை அங்கிகரிக்கப்பட்ட அதிகாரி மேலும் 120 நாட்கள் வரை தளர்த்தலாம்.
(Visitor Counter : 173
உள்நாட்டு விமானப் போக்குவரத்து அமைச்சகம்
2023 ஜனவரி முதல் மார்ச் வரையிலான காலத்தில் உள்நாட்டுப் பயணிகள் போக்குவரத்து 51.70% வருடாந்தர வளர்ச்சி ஏற்பட்டுள்ளது
2022 ஜனவரி முதல் மார்ச் வரையிலான காலத்தில் உள்நாட்டு விமானங்களில் பயணம் செய்த பயணிகள் 247.23 லட்சமாக இருந்த நிலையில், 2023 ஜனவரி முதல் மார்ச் வரையிலான காலத்தில் 375.04 லட்சமாக அதிகரித்துள்ளது என்று 2023 மார்ச் மாதத்துக்கான அறிக்கையில் சிவில் விமானப் போக்குவரத்து தலைமை இயக்குநர் தெரிவித்துள்ளார். இது வருடாந்திர வளர்ச்சியில் 51.70 சதவீதமும், மாதாந்திர வளர்ச்சியில் 21.41 சதவீதமும் அதிகமாகும்.
பயணிகள் புகார்களைப் பொறுத்தவரை 2019 மார்ச் மாதத்தோடு  ஒப்பிடும் போது 2023 மார்ச் மாதத்தில்,  குறைவாக உள்ளது. அதே சமயம் தீர்வுகள் 93.5 சதவீதத்தில் இருந்து 99 சதவீதமாக அதிகரித்துள்ளது.
ரெயில்வே அமைச்சகம்
24,387 மெட்ரிக் டன்னுக்கும் அதிகமான திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்கள் நாடு முழுவதும் விநியோகித்துள்ளன
2,561 மெட்ரிக் டன் ஆக்ஸிஜன் தமிழகத்திற்கு வழங்கப்பட்டுள்ளது
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் வழங்கும் இந்திய ரயில்வே,
இதுவரை 1,438 டேங்கர்களில் 24,387 மெட்ரிக் டன் பிராணவாயுவை தமிழகம் உள்ளிட்ட பல்வேறு மாநிலங்களுக்கு விநியோகம் செய்துள்ளது.
இதுவரை 352 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவ ஆக்ஸிஜன் வழங்கப்பட்டுள்ளது.
தற்போது 11 டேங்கர்களில் 194-க்கும் அதிகமான மெட்ரிக் டன் பிராணவாயுவுடன் 3 ரயில்கள் பயணித்துக் கொண்டிருக்கின்றன.
தென்மாநிலங்களான தமிழகம், கர்நாடகா, ஆந்திரப் பிரதேசம் மற்றும் தெலங்கானாவுக்கு தலா 2,100 மெட்ரிக் டன்னுக்கும் அதிகமாக திரவ மருத்துவ பிராணவாயு வழங்கப்பட்டுள்ளது.
தமிழ்நாடு, உத்தரகாண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 2,561 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5692 மெட்ரிக் டன், ஹரியானாவிற்கு 2135 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 2,785 மெட்ரிக் டன், உத்தரகாண்டிற்கு 320 மெட்ரிக் டன், ஆந்திரப் பிரதேசத்திற்கு 2,442 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 2,184 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 320 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
சிறப்பு சேவைகள் மற்றும் கட்டுரைகள்
எம்பிஏ சேர்க்கைக்கு விண்ணப்பங்கள் வரவேற்பு: என்ஐடி திருச்சி
என்ஐடி திருச்சிராப்பள்ளியின் மேலாண்மை படிப்புகள் துறை சார்பாக 2 ஆண்டுகள் முழுநேர நேரடி எம்பிஏ பட்டமேற்படிப்பின் 45வது பேட்ஜ் வரும் ஜூலை 2023-ல் தொடங்க உள்ளது.
விண்ணப்பதாரர்கள் எந்தப் பாடப் பிரிவிலும் முழுநேர நேரடி இளங்கலை பட்டம் பெற்றவர்களும் இளங்கலைப் பட்டப்படிப்பில் இறுதி ஆண்டில் உள்ளவர்களும், பொது நுழைவுத் தேர்வு 2022-ல் தேர்ச்சிப் பெற்றவர்களும் விண்ணப்பிக்கலாம். விண்ணப்பதாரர்கள் பொது நுழைவுத் தேர்வு 2022-ல் பெற்ற மதிப்பெண்கள் அடிப்படையிலும், ஆன்லைன் நேர்முகத் தேர்வு, பாடத்திட்டம் போன்றவற்றின் அடிப்படையில் தேர்ந்தெடுக்கப்படுவார்கள். பொருளாதார அடிப்படையில் பின்தங்கியவர்கள், இதரப்பிற்படுத்தப்பட்டோர், ஷெட்யூல்டு வகுப்பினர், பழங்குடியின விண்ணப்பதாரர்களுக்கு மத்திய அரசின் ஒதுக்கீடு பின்பற்றப்படும். ஆர்வம் உள்ள விண்ணப்பதாரர்கள் என்ஐடி திருச்சி இணையதளம் www.nitt.edu என்ற இணையதளத்தில் கூடுதல் விவரங்களைத் தெரிந்து கொள்ளலாம். ஆன்லைன் முறையில் விண்ணப்பங்களை சமர்ப்பிப்பதற்கு 28 பிப்ரவரி 2023 கடைசி நாளாகும்.
-----
AP/GS/KPG/KRS
(Visitor Counter : 103
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உள்கட்டமைப்பில் சிறு முதலீட்டாளர்கள் முதலீடு செய்வதற்கான புதிய முறை வகுக்கப்படும் என்று திரு நிதின் கட்கரி கூறியுள்ளார்
உள்கட்டமைப்பில் சிறு முதலீட்டாளர்கள் முதலீடு செய்வதற்கான புதிய முறை வகுக்கப்படும் என்று மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி கூறியுள்ளார். இந்திய தொழில் வர்த்தக சபைகளின் கூட்டமைப்பு ஃபிக்கியின் சாலைகள் மற்றும் நெடுஞ்சாலைகள் உச்சிமாநாட்டில் 3-வது பதிப்பை தொடங்கிவைத்து உரையாற்றிய அவர், பொதுமக்கள் தங்களது முதலீட்டுக்கு உத்தரவாதமான வருவாயை பெறுவதற்கு இதில் வாய்ப்புகள் உள்ளதாகத் தெரிவித்தார். உலகிலேயே இந்தியா சாலை கட்டமைப்பு அதிகம் உள்ள இரண்டாவது நாடாக திகழ்கிறது என்று கூறிய அவர், 2024 ஆம் ஆண்டுக்குள் சாலைகளின் நீளம் இரண்டு லட்சம் கிலோமீட்டராக அதிகரிக்கப்படும் என்று கூறினார்.
போக்குவரத்து செலவை 16 சதவீதத்திலிருந்து 10 சதவீதமாகக் குறைக்கும் சவால் பற்றி குறிப்பிட்ட திரு கட்கரி, இதற்கு ஒருங்கிணைந்த அணுகுமுறை தேவை என்றார். பெட்ரோல், டீசல் பயன்பாட்டை குறைத்து, எல்என்ஜி, எத்தனால், மெத்தனால், ஹைட்ரஜன் ஆகிய மாற்று எரிபொருட்களை பயன்படுத்த வேண்டும் என்று அவர் கேட்டுக் கொண்டார்.
மத்திய அமைச்சரவை
பத்து முக்கிய துறைகளுக்கு உற்பத்தி சார்ந்த ஊக்கத்தொகை திட்டம்: மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவைக் கூட்டத்தில், பத்து முக்கிய துறைகளுக்கான உற்பத்தி சார்ந்த ஊக்கத்தொகை திட்டத்துக்கு ஒப்புதல் அளிக்கப்பட்டுள்ளது.
இந்தியாவின் உற்பத்தித் திறன்களை மேம்படுத்தும் வகையிலும், ஏற்றுமதியை அதிகப்படுத்தி தற்சார்பு இந்தியா லட்சியத்தை அடையும் வகையிலும் இந்த முடிவு எடுக்கப்பட்டுள்ளது. உற்பத்தி சார்ந்த ஊக்கத்தொகை திட்டத்துக்கு ஒப்புதல் அளிக்கப்பட்டுள்ள பத்து துறைகளின் விவரங்கள் வருமாறு:மேம்படுத்தப்பட்ட வேதியியல் செல் மின்கலம் -  ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 18,100 கோடிமின்னணு/தொழில்நுட்பப் பொருட்கள்  ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 5000 கோடிவாகனங்கள் மற்றும் வாகன உதிரிபாகங்கள்  ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 57042 கோடிமருந்துகள்  ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 15000 கோடிதொலைதொடர்பு & நெட்வொர்க்கிங் பொருட்கள்  ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 12195 கோடிஜவுளிப் பொருட்கள்: மனிதர்களால் செய்யப்படும் இழைகள் பிரிவு மற்றும் தொழில்நுட்ப ஜவுளி : ஜவுளி அமைச்சகம், ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 10683 கோடி
உணவுப் பொருட்கள்  ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 10900 கோடிஅதிகத் திறன் கொண்ட சூரிய சக்தி ஒளி மின்னழுத்தப் பொருட்கள்  ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 4500 கோடிவீட்டுப்பயன் கருவிகள்   ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 6238 கோடிசிறப்பு எஃகு  ஐந்து வருட காலத்துக்கு ஒப்புதல் அளிக்கப்பட்டுள்ள நிதி: ரூ 6322 கோடி
ஐந்து வருட காலத்துக்கு மேற்கண்ட அனைத்து துறைகளுக்கும் சேர்த்து மொத்தம் ரூ 145980 கோடி உற்பத்தி சார்ந்த உதவித் தொகையாக வழங்கப்படும்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:
https://pib.gov.in/PressReleasePage.aspx?PRID=1671912